Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 1022

130. szám II/3. kötet II/1–3. ár a: 36 386,– Ft B á r c z i G u s z t á v Ó v o d a , Á l t a l á n o s I s k o l a , K é s z s é g f e j l e s z t õ S p e c i á l i s S z a k i s k o l a é s P e d a g ó g i a i S z a k s z o l g á l a t 1 0 8 2 B u d a p e s t , Ü l l õ i ú t 7 6 . TANTERV ÁLTALÁNOS ISKOLA 2004. BEVEZETÕ ÉRTELMILEG AKADÁLYOZOTT TANULÓK ISKOLAI TANTERVE Tantervi koncepció Ez a tanterv az általános iskola 1-8. évfolyamaira készült. A Bárczi Gusztáv Óvoda, Általános Iskola, Készségfejlesztõ Speciális Szakiskola és Pedagógiai Szakszolgálat 2003. szeptember 1. óta rendelkezik olyan személyi és tárgyi feltételekkel, amelyek lehetõvé teszik értelmi akadályozottságuk mellett halmozottan sérült tanulók nevelését-oktatását is. Ezért az iskola tantervi céljaiban és az elvárt teljesítményekben figyelembe veszi a társuló fogyatékosságok jellemzõit. A tanterv készítõi több évtizedes szakmai munka során szerzett tapasztalataikat kamatoztatták, szakterületük kiváló ismerõi, olyan szakmai mûhely tagjai, amely egyesíti a hosszú idõn át megszerzett gyakorlatot, a legújabb kutatások eredményeit, a fiatalok újítani vágyását és az igényt a minél eredményesebb, hatékonyabb pedagógiai módszerek alkalmazására. A tanterv összeállítása során az értelmileg akadályozott tanulók általános iskoláiban hagyományosan megfogalmazott értékek mellett beépítettük a tantestület olyan tapasztalatait is, amelyek új lehetõséget teremtenek ezen iskolatípus képzési struktúrájában. E sajátos nevelési igényû tanulók iskolai tantervének legfontosabb alapvetése Az életkori csoportok megtartása mellett a tanulók egyéni haladási üteméhez igazodó, önmagához mért fejlõdést értékelõ, sikerélményt biztosító, a reális életlehetõségeket folyamatosan szem elõtt tartó oktatás és nevelés megvalósítása. Célok Az iskolai képzés teljes idõtartama alatt arra kell törekedni, hogy az értelmileg akadályozott tanuló személyisége a képzés végére minél harmonikusabban és teljesebben kibontakozzon, képes legyen a társadalom által elfogadott normák szerint, saját igényeit megvalósítva kiegyensúlyozott, boldog életet élni. A tanköteles korú értelmileg akadályozott tanulók képzésének során a legfontosabb figyelembe veendõ szempontok: - az értelmi, a testi és érzelmi fejlõdés megváltozása, - sajátos tanulási képességek, - egyéni szükségletek, - a felnõttkori élet behatárolt lehetõségei. Az iskolai képzés során elérni kívánt célok az egyéni bánásmód elvét alkalmazva • biztosítani a személyiség harmonikus fejlõdését, • megvalósítani hiányosan mûködõ képességek korrekcióját, • csökkenteni egyénre szabott terápiás eszközök, eljárások alkalmazásával a hátrányokat. Az általános iskolai képzés feladatai • Az épen maradt részképességek feltárása és fejlesztése, • a tanulói aktivitás serkentése, folyamatos motiváció, • a gyakorlatorientált képzés megvalósítása, • a szocializációs képességek kiemelt fejlesztése, • az életvezetési technikák elsajátítása, gyakorlása, • az személyiség gazdagítása önelfogadással, mások elfogadásával, toleráns magatartással, • az eredményes társadalmi integráció feltételeinek megteremtése. A képzés során el kell sajátíttatni minden olyan tevékenységet, amellyel tanulóink az iskolai oktatás után találkozhatnak (a készségfejlesztõ speciális szakiskola gyakorlati évfolyamain, napközi otthonokban, családban, lakóotthonokban, védõ- vagy integrált munkahelyeken stb.) Mindehhez olyan iskolai légkört kell teremteni, amelyben mind a tanuló, mind a felnõtt jól érzi magát, ahol az emberi és társas kapcsolatok a kölcsönös tiszteleten alapulnak, ahol minden tanuló teljes értékû emberként élheti meg önmagát, a másságot is elfogadva. Az iskolába kerülés elõzményei, feltételei Az értelmileg akadályozott tanulók a Tanulási Képességet Vizsgáló Szakértõi és Rehabilitációs Bizottság javaslata alapján kerülnek felvételre az általános iskolába, ebben az értelemben az iskola bemenetszabályozott. Az értelmileg akadályozott gyermek iskolai teljesítményét az idõben elkezdett, szakszerû korai fejlesztés, óvodai nevelés és iskolai életmódra történõ felkészítés jól megalapozza. A gyermek iskolába történõ felvételének idõpontjára el kell érni, hogy: • beszéddel, vagy non verbális jelekkel kapcsolatot lehessen vele teremteni, • a kommunikációs készség jelei minimálisan felfedezhetõk legyenek nála, • szociabilitása, alkalmazkodása alapján csoportos foglalkoztatásban képes legyen részt venni, csoporttársa közelségét elviselje, ne legyen ön- és közveszélyes magatartása, • játéktevékenységbe bevonható legyen, • önkiszolgálásban legyen együttmûködõ, • csoporttársai ne jelentsenek rá veszélyt társuló betegsége miatt (pl.: retinaleválás veszélye, súlyos, gyógyszeresen nem jól beállított epilepszia stb.) • a szervi eredetû okból megmaradó esetleges inkontinencia esetén a teendõkben együttmûködõ legyen. Elvárt teljesítmények Jelen tanterv a Nemzeti Alaptanterv szellemének megfelelõen épül fel. A Nemzeti Alaptantervben megfogalmazott mûveltségi anyagot nem lehet átvenni, de az iskolai oktatás-nevelés kötõdik minden olyan emberi értékhez, amelyet a Nemzeti Alaptanterv is kijelöl. A tanterv utalást tesz a NAT mûveltségi területeire, de minden mûveltségi terület a játék és szociális beilleszkedés alapvetõ céljait szolgálja. A tanulócsoportok alakításánál mindig figyelembe kell venni a korosztályi csoportok megtartását. A következõ évfolyamra lépés legfontosabb alapelve, hogy a közösségbe a tanuló beilleszkedjen, elfogadja az iskolai munka szabályait, rendszerét. A tantárgyi rendszerben az elvárt teljesítmények nem tökéletes teljesítése esetén is marad a tanuló megszokott társaival, hiszen személyiségfejlõdése szempontjából a hasonló korúak társasága döntõ jelentõségû. Minden lemaradást egyéni és kiscsoportos fejlesztés keretében kell csökkenteni. Általánosan elvárt teljesítmények a képzési idõ végére: • legyen a tanuló közremûködõ önmaga ellátásában, lehetõség szerinti minél nagyobb önállósággal, • ismerje környezetét, tudjon abban képességeihez képest tájékozódni, • legyen képes szociális kapcsolatokat kialakítani és fenntartani, • ismerje és fogadja el az alapvetõ emberi értékeket, • tapasztalja meg saját személyét, kapcsolódjon be társas foglalkozásokba, • integrált körülmények között képes legyen adekvát viselkedésre, • legyen igénye környezete és saját személye esztétikusabbá tételére, • lehetõségeihez mérten próbálja kompenzálni a társfogyatékosságok és/vagy párhuzamos sérülések okozta hátrányait, • a személyiségében rejlõ pozitív értékeket tudja megjeleníteni a társadalom felé, • a különbözõ mértékben elsajátított kultúrtechnikai ismereteket tudja alkalmazni praktikus helyzetekben a szükséges mennyiségû segítség mellett, • legyen képes az egyéni sajátosságok figyelembevételével felnõtt irányítása mellett egyszerû munkafolyamatok elsajátítására, gyakorlatban alkalmazására. A tantárgyi rendszer és a fejlesztési területek kapcsolata A tananyag kiválasztásának és elrendezésének szempontjai A foglalkozások célja lépésrõl lépésre a károsodásokból eredõ lemaradások csökkentése a meglévõ képességekre építve tanórai keretek között, figyelembe véve a harmonikus személyiségfejlõdés igényeit. Nagy hangsúlyt kell helyezni a folyamatos ismétlésre, gyakorlásra. Nagy szerepe van a tevékenységek életközegben való alkalmazásának, a cselekvésbe ágyazott ismeretszerzésnek. A tantárgyak tananyagánál a fõ hangsúly nem a mûveltségátadáson van, hanem a képességek, készségek kialakításán, amelyek elõsegítik az alapvetõ célok megvalósítását. A pedagógiai munka során nagy hangsúlyt kell helyezni a gyógypedagógiai nevelésben, fejlesztésben kiemelkedõ jelentõségû érzelmi motivációnak, játékosságnak. A nevelési és oktatási módszereket mindig a tanulók életkorának és személyiségjegyeinek megfelelõen kell megválasztani. A tanterv a kultúrtechnikai tantárgyak tanítása során, a magasabb évfolyamokon sem javasol képesség szerinti differenciált csoportokat. A differenciálást a tananyagban, módszerekben a tanítási órán kell megvalósítani, mert sok éves gyakorlati pedagógiai tapasztalat azt mutatja, hogy minden tanuló képes valamilyen szinten fiatal felnõtt koráig, a szakiskola befejezéséig ezen a téren továbbfejlõdésre. A kamaszkor és annak befejezõdése után is szeretik a tanulók ezt a tevékenységet, ebben is szeretnének hasonlítani az õket körülvevõ társadalom más tagjaihoz. Tanulásszervezési elvek Az egyénre szabott nevelés és oktatás mellett is mutatkoznak - az adott csoporton belül - leszakadó, lemaradó tanulók. A lemaradás oka a súlyos akadályozottságban, hosszantartó betegségben, a képesség, tudás elsajátításához rendelkezésre álló idõkeret szûkösségében keresendõ. Tanórai keretben a figyelemfelkeltés, a cselekedtetés, az ismeretek közvetítése és megerõsítése differenciált formában, képesség szerinti kiscsoportok kialakításával, esetenként egyéni bánásmóddal történik. Ebben a munkában a legfontosabb segítõk a pedagógiai asszisztensek és a gyermekfelügyelõk. A tanulás szervezésénél döntõ az állandó ösztönzés megvalósítása, a cselekedtetés, a különbözõ tantárgyaknál megjelenõ azonos tananyag különbözõ szempontú megközelítése. Az iskola tanulásszervezése a napközi otthoni foglalkozásokkal együtt egész napos. A tanulók házi feladatot csak saját kérésre kapnak, minden kötelezõ tanulási tevékenység az iskolában történik. A tanulási képességek terén mutatkozó nagyfokú eltérések miatt fontos a differenciált foglalkoztatás, egyéni és kiscsoportos fejlesztés. Egészségügyi és pedagógiai célú habilitációs és rehabilitációs tanórai foglalkozások szervezésének szempontjai A foglalkozások célja csökkenteni a károsodásból eredõ nagyfokú lemaradásokat, a meglévõ képességelõnyökre építve az eredményes személyiségfejlesztés megvalósítása tanórai keretek között egyéni és kiscsoportos formában. A fejlesztés célja nem a tanórai tananyag átismétlése, hanem a képességek, készségek terápiás fejlesztése. – érzékelés, észlelés, figyelem, emlékezet, koncentráció, grafomotoros koordináció, tájékozódás; – bazális stimuláció, logopédia, szociális és kommunikációs tevékenység segítése, – mûvészeti foglalkozások, zene, rajz, stb.; – mozgásállapot javítása, sporttevékenység; Egyéni és kiscsoportos foglalkoztatás Fõ hangsúly az épen maradt részképességek fejlesztésén és tehetséggondozáson van. Nem kötelezõ, választható tanórai foglalkoztatás Ez az idõkeret elsõsorban érdeklõdési körök alapján szervezõdik. Legfontosabb feladata a szabadidõ hasznos eltöltésére nevelés, mûvészetekkel, az egészséges életmóddal és környezettudatos magatartással összefüggõ tevékenységek. Iskolai egészségfejlesztési feladatok végrehajtása Az iskolai egészségfejlesztés feladatai közül a mindennapos testedzésre a kötelezõ óraszámban megtalálható heti 3 mozgásnevelés, illetve testnevelés tanóra, a napközis foglalkoztatás, a sportkörök mûködése, és a szinte minden tanuló számára szükséges gyógytestnevelés ad lehetõséget. Az egészséges életmódra és táplálkozásra nevelés, a helyes szokások kialakítása, a betegségek megelõzése, a gyógykezelések, az egészséget károsító hatások, káros szenvedélyek kivédése, baleset-megelõzés témakörei minden tantárgy tanítása során meg kell hogy jelenjenek. Minden pedagógiai helyzetet fel kell használni ezen ismeretek átadására. Az egészséges táplálkozásra nevelés szempontjait figyelembe véve szükséges az iskolai étkezés kínálatát irányítani. A lehetõségek keretein belül a szervezett intézményi étkezés figyeljen oda a kívánatos kalória- és vitamintartalmú étrend összeállítására. Fontos odafigyelni a különbözõ betegségekbõl eredõ esetleges diétaigény kielégítésére is. Önálló témakörként megjelenik a Környezet és egészségvédelem, Önkiszolgálás, Életvitel és gondozási ismeretek, Beszédfejlesztés, Játékra nevelés, Társadalmi ismeretek és gyakorlatok, Mozgásfejlesztés és Testnevelés tantárgyakban. Környezetvédelemmel és fogyasztóvédelemmel összefüggõ feladatok megvalósítása A környezetvédelem tekintetében hosszú távú cél a tanulók környezettudatos magatartásának kialakítása. Ennek érdekében a tanulókban ki kell alakítani: • környezetkímélõ, takarékos magatartást, • a természeti és épített környezet szeretetét és megóvásának igényét. Önálló tananyagként megjelenik a Beszédfejlesztés, Játékra nevelés, Társadalmi ismeretek és gyakorlatok, Környezet- és egészségvédelem, Önkiszolgálás, Életvitel és gondozási ismeretek tantárgyak tananyagánál. A fogyasztóvédelem tekintetében minden nevelési helyzetben fontos az egészségfejlesztési és környezetvédelmi szempontok figyelembe vétele. Önálló tananyagként megjelenik a Beszédfejlesztés és a Társadalmi ismeretek és gyakorlatok tantárgyaknál. Az ismeretek elsõsorban a tantárgyak gyakorlati részeinél jelennek meg (tankonyha, vásárlás, üzletek stb.). Értékelés Az értelmileg akadályozott gyermek iskolai értékelése során a tanuló tudását, attitûdjét, magatartását figyeljük meg, az egyénre szabott elvárt teljesítményekhez viszonyítunk és önmagukhoz mért fejlõdésük alapján teszünk megállapításokat. Az értékelés fontos funkciója ebben az iskolatípusban a készségek és képességek folyamatos és diagnosztikus felmérése, ennek alapján a tanuló jellemzõihez igazodó legmegfelelõbb fejlesztési eljárás és terápia kiválasztása. Ezért az értékelés nem lehet pusztán minõsítés, hanem a kitûzött célokhoz, feladatokhoz a kiválasztott eszközöknek és terápiáknak a tanulói teljesítményre gyakorolt hatásának vizsgálata történik. Az értelmileg akadályozott gyermeknél jelentkezõ sajátos nevelési igény miatt fontos, hogy az értékelés ösztönzõ hatású legyen, segítse a pozitív személyiségjegyek továbbfejlõdését. Mit értékeljünk? • szociális képességek, magatartási és viselkedési szokások alakulását; • tanuláshoz és munkához való hozzáállást; • cselekvõképességet és pszichomotoros fejlõdést; • tanult ismeretek alkalmazásának képességét; • tantárgyi követelmények teljesítését az egyéni fejlesztési tervekkel összhangban; • a tanuló iskolai követelményeken túli tudását, más területeken megmutatkozó képességeit; • a tanuló foglalkozásokon nyújtott érdeklõdését, aktivitását, kooperációját. Hogyan értékeljünk? Alkalmazott értékelési formák: • Szóbeli értékelés: lehetõség szerint a pozitív teljesítményt kell értékelni, fontos a gyakori, ösztönzõ hatású megerõsítés. (Helyeslés, dicséret.) • Különbözõ szimbólumok, tárgyjutalmak: például pontozás, csillag, dicsérõ kártyák, stb. • Szöveges értékelés: Évente P.A.C. és tanulmányi eredmény alapján szöveges értékelés. Félévente a szülõvel történõ személyes megbeszélés keretében értékeljük a gyermek haladását. Alkalmazott ellenõrzési formák Az ellenõrzés során az értékelés szempontjából lényeges adatokat gyûjtünk a tanuló fejlõdésérõl, viselkedésérõl, teljesítményérõl. • Folyamatos megfigyelés játékban, tanulásban, mindennapos élethelyzetben, spontán megnyilvánulásokban; • Értelmi teljesítõképesség mérése egyszerû feladatlappal; • Képességmérés (iskolakészültség, önkiszolgálás szintje, neveltségi szint, finommotorika, pszichikus funkciók mérése, tanévenként P.A.C. I. illetve P.A.C. II.). • Irányelvek által meghatározott iskolai fejlesztési szakaszhatárokon a pedagógiai hozzáadott érték mérés, • Tevékenységvizsgálatok mérése, munkavégzés pontossága, sorrendje, munkatempó, kitartás; • Személyiség fejlõdésének megfigyelése. A képzési feladatok kivitelezésének személyi feltételei Az oktatási-nevelési célok eléréséhez legalább a Közoktatási Törvényben elõírt személyi feltételekkel kell rendelkezni. Útmutató a tanterv felhasználóinak az értelmileg akadályozott tanulók speciális intézményeiben történõ képzése esetén

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes